Vilnius universitet

**Vilnius universitet** (***Vilniaus universitetas***, tidligere *[[Stefan Báthory]]-universitetet* (polsk *Uniwersytet Stefana Batorego w Wilnie*)) ble grunnlagt i 1579 og er det eldste og største universitetet i Litauen, og et av de eldste i Øst-Europa. 

## Historie
Universitetet ble etablert som et jesuittisk seminar av storfyrsten av Litauen og kongen av Polen, Stefan Báthory som det tredje eldste i Det polsk-litauiske samveldet. Etter den tredje av Polens-Litauens delinger i 1795, og Novemberoppstanden i 1830-31, ble virksomheten stanset fram til Litauen ble selvstendig i 1918 da universitetet ble forsøkt gjenåpnet. Ettervirkningene av første verdenskrig gjorde at det ikke lyktes å gjenåpne i desember 1918, men dette lyktes til slutt i august 1919. Den polsk-sovjetiske krig førte til at Vilnius og hele Republikken Midt-Litauen ble inkorporert i Polen i 1922.

Etter den sovjetiske annekteringen av Litauen i 1940 som følge av Molotov–Ribbentrop-pakten ble universitetet administrert av Den litauiske sosialistiske sovjetrepublikk, bortsett fra den perioden byen var under tysk kontroll under andre verdenskrig. Etter at Litauen ble uavhengig i 1990 under oppløsningen av Sovjetunionen har universitetet vært landets fremste universitet.

Siden 1991 har universitetet tilbudt sine studenter studier i norsk språk.

Det har i forbindelse med fysikkforskning hatt en nær kontakt med Universitetet i Bergen.

## Organisasjon
Universitetet har tolv fakulteter, eller institutter med fakultetsstatus:

Fil:Sarbievius Courtyard Vilnius University6.JPG|Filosofi
Fil:Faculty of Philosophy of Vilnius University.jpg|Filosofifakultetet
Fil:Fizfak.JPG|Fysikk
Fil:VU Gamtos mokslu fakultetas 2006-08-08.jpg|Naturvitenskaper
Fil:VU chemijos fakultetas.jpg|Kjemi
Fil:VU ekonomikos fakultetas, II rūmai.jpg|Økonomi
Fil:Kauno senamiestis 2006-06-24.jpg|Humaniora i Kaunas
Fil:VU Matematikos ir informatikos fakultetas 2006-08-08.jpg|Matematikk og informatikk
Fil:VU medicinos fakultetas.jpg|Medisin
Fil:VU teisės ir komunikacijos fakultetai.jpg|Kommunikasjon og rettsvitenskap
Fil:Tarptautinių santykių ir politikos mokslų institutas.jpg|Institutt for internasjonale relasjoner og statsvitenskap
Fil:DaukantasCourtyard.jpg|Institutt for fremmede språk


Det sentrale anlegget i Vilnius sentrum består av 16 bygninger og 13 gårdplasser. De største gårdplassene er: 

* P. Skargos (hoved) gårdsplassen; 
* M. K. Sarbievijaus gårdsplassen; 
* Biblioteksgårdsplassen; 
* Observatoriegårdsplassen.

Universitet har fem institutter:
* Instituttet for anvendt forskning
* Instituttet for teoretisk fysikk og astronomi
* Instituttet for biokjemi
* Instituttet for bioteknologi
* Instituttet for matematikk og informatikk

Det er fire studie- og forskningssentre:
* Senter for orientalske studier
* Senter for religiøse studier og forskning
* Senter for sport og helse
* Senter for kjønnsforskning

Andre enheter:
* Karrieresenter
* Senter for informasjonsteknologiutvikling
* Kultursenter
* E-læring og eksaminasjonssenter
* Vilnius universitetsbibliotek
* Forlag

### Rangering
Vilnius universitet er rangert blant de 551-600 av de fremste universiteter i verden per 2014/15 av QS World University Rankings.

## Referanser


## Eksterne lenker
*